"Мзызс иамоуи ауаҩы волонтиорс ицара? Мзызс, ҵаҵӷәыс ас еиԥш ацхыраара ихаҿы изааигаз аилкаа аҭатәуп. Насгьы агәаҳәареи амчи анеиқәымшәо ҟалоит. Иаҳҳәап, ауаҩы ԥсабарала илоуп ауаҩы ицхраара, уи ихаҭа игәабзиара, иемоцианалтә цәаныррақәа еиӷьнатәуеит. Уи, ҳәарада, зегьы иаҳныруеит, избанзар иаҳбоит, абзиара аныҟауҵо, угәалаҟазаара шеиӷьхо, ацәгьа аныҟауҵо аасҭа. Аволонтиорцәа рыуаажәлар ирыцхраар рҭахуп, аха мзызс иамоуи уи. Иҟалоит ауаҩы аидеологиатә ҵаҵӷәы имазар - аԥсҭазаара ҭышәынтәалазарц, ибзиахарц, даҽаӡәы иҭахуп иҟаиҵо аҿы ихы ԥишәарц, исылшарыма абри ҳәа, аҽаӡәы хаҭалатәи азнеишьа имоуп уи ахьихәо ҳәа, афинансқәа рганахьала акәымкәа, аемоционалтә планла", - ҳәа азгәалҭеит Хәарааԥҳа.
Инеиҵыху аиҿцәажәара шәазыӡырҩы аудио аҿы.